turjo4nis/wikipedia-bn-dump-20250701 huggingface dataset:
কপলি পদক

কপলি পদক () বিজ্ঞানের যেকোন ক্ষেত্রে বিশেষ কৃতিত্বের জন্য প্রদত্ত একটি পুরস্কার। রয়েল সোসাইটি ১৭৩১ সালে লন্ডনে এই পুরস্কারের প্রচলন করেছিল। তখন থেকে নিয়মিতই প্রদান করা হচ্ছে। এটি রয়েল সোসাইটির প্রাচীনতম এবং সর্বোচ্চ পুরস্কার।

১৬৯৯ সালে ইংল্যান্ডের সংসদ সদস্য স্যার গডফ্রি কপলি, দ্বিতীয় ব্যারনেট রয়েল সোসাইটিকে £১০০ পাউন্ড অনুদান দিয়েছিলেন। এই অনুদান থেকেই পুরস্কারটির সূচনা। কপলি মূলত ছিলেন দক্ষিণ ইয়র্কশায়ারের স্প্রটবরোর প্রভাবশালী ভূমিমালিক। তিনি ১৬৯১ সালে সংসদ সদস্য নির্বাচিত হয়েছিলেন।

রয়েল সোসাইটি কর্তৃক প্রদত্ত ১০টি পুরস্কারের মধ্যে কপলি মেডেল অন্যতম। ভৌত বিজ্ঞান এবং জীববিজ্ঞানের বিষয়গুলোতেই বেশি পুরস্কার দেয়া হয়। পুরস্কার বিজয়ীরা রয়েল সোসাইটির ফেলোদের দ্বারা নির্বাচিত হন। বিজয়ীদের একটি সিলভার গিল্ট পদক এবং £৫,০০০ পাউন্ড প্রদান করা হয়।

পুরস্কার বিজয়ীদের তালিকা

১৭০০ শতাব্দী

২০০০ শতাব্দী

বহিঃসংযোগ 
 কপলি মেডেল (১৭৩১) - রয়েল সোসাইটি ডট অরগ

 
ব্রিটিশ পুরস্কার
রয়েল সোসাইটি
বিজ্ঞান পুরস্কার
কপলি পদক বিজয়ী
জীববিজ্ঞানে পুরস্কার
পদার্থবিজ্ঞানে পুরস্কার
গডফ্রি কপলি

স্যার গডফ্রি কপলি, দ্বিতীয় ব্যারনেট, এফআরএস (; ১৬৫৩ - ৯ই এপ্রিল, ১৭০৯) সম্পদশালী ইংরেজ ভূমিমালিক, শিল্প সংগ্রাহক ও জনপ্রিয় ব্যক্তিত্ব। তিনি দক্ষিণ ইয়র্কশায়ারের স্প্রটবরোতে থাকতেন। এখান থেকেই সংসদ সদস্য নির্বাচিত হয়েছিলেন।

তাকে সবচেয়ে বেশি স্মরণ করা হয় রয়েল সোসাইটির বিখ্যাত কপলি মেডেল-এর মাধ্যমে। তিনি ১৭০৯ সালে রয়েল সোসাইটিকে এই বার্ষিক পুরস্কার প্রদানের জন্য অনুদান দিয়েছিলেন। বৈজ্ঞানিক অর্জনের জন্য সোসাইটির সর্বোচ্চ পুরস্কার এটি।

কপলি ১৬৬১ সালে কিং চার্লস ২ কর্তৃক স্বীকৃত এক ব্যারনেটের ছেলে। ১৬৭৮ সালে তিনি নিজ পিতার উপাধি গ্রহণ করেন। ১৬৯১ সালে তাকে রয়েল সোসাইটির সদস্য করে নেয়া হয়। ১৬৭৯ থেকে ১৬৮৫ সাল পর্যন্ত অ্যাল্ডোবরো থেকে নির্বাচিত সংসদ সদস্য হিসেবে দায়িত্ব পালন করেন। এরপর ১৬৯৫ খেবে ১৭০৯ সাল পর্যন্ত থার্স্ক-এর সংসদ সদস্যের দায়িত্ব পালন করেন। এছাড়া পাবলিক অ্যাকাউন্টের কমিশনার এবং সেনাবাহিনীর অ্যাকাউন্ট কন্ট্রোলারের দায়িত্ব পালন করেছিলেন।

দক্ষিণ ইয়র্কশায়ারের নটিংহ্যামশায়ারের অন্যতম ধনী ভূমিমালিক ছিলেন তিনি। স্প্রটবরো, নিউটন, কাসওয়ার্থ, কেইডবি, ওয়াইল্ডথর্প, লাভারসল, বেন্টলি ও ওয়ার্মসওয়ার্থসহ অনেক স্থানেই তার জমি ছিল। কপলির মেয়ে অ্যান গেন্টের হাই মেল্টন "ইমানুয়েল মোট"-কে বিয়ে করেছিল।

তথ্যসূত্র

বহিঃসংযোগ 
 Pedigree of Copley of Sprotborough

১৬৫৩-এ জন্ম
১৭০৯-এ মৃত্যু
ইংরেজ শিল্প সংগ্রাহক
রয়েল সোসাইটির সভ্য
১৬৫০-এর দশকে জন্ম
স্থির চুম্বকত্ব

স্থির চুম্বকত্ব (ইংরেজি ভাষায়: Magnetostatics) বলতে স্থির চৌম্বক ক্ষেত্রের অধ্যয়নকে বোঝায়। স্থির তড়িতে আধান স্থির থাকে অর্থাৎ চলাচল করে না। কিন্তু স্থির চুম্বকত্বে তড়িৎ প্রবাহ স্থির থাকে, অর্থাৎ কেবল একমুখী প্রবাহ (ডিসি) থাকে। তড়িৎ স্থির না থাকলেও স্থির চুম্বকত্ব প্রয়োগ করা যায়, তড়িৎ প্রবাহ দিক পরিবর্তী না হলেই হল।

বহিঃসংযোগ 
 তড়িচ্চুম্বকত্বের ইনডেক্স - এমআইটি

চুম্বকত্ব
স্থির চুম্বকত্ব
চিরায়ত তড়িৎচুম্বকত্ব

চিরায়ত তড়িচ্চুম্বকত্ব (ইংরেজি ভাষায়: Classical electromagnetism) তড়িচ্চুম্বকত্বের একটি বিশেষ তত্ত্ব যা ঊনবিংশ শতকে জেমস ক্লার্ক ম্যাক্সওয়েল সহ বেশ কয়েকজন খ্যাতনামা বিজ্ঞানীর মাধ্যমে প্রতিষ্ঠা লাভ করে। এর অপর নাম চিরায়ত তড়িৎগতিবিজ্ঞান (classical electrodynamics)। তড়িচ্চুম্বকীয় ঘটনাগুলোতে সংশ্লিষ্ট দৈর্ঘ্যের স্কেল এবং ক্ষেত্র শক্তি যখন এত বেশি হয়ে পড়ে যে কোয়ান্টাম বলবিজ্ঞান-এর প্রভাব নগণ্য হয়ে পড়ে, তখনই চিরায়ত তড়িচ্চুম্বকত্ব সুন্দরভাবে তার ব্যাখ্যা দিতে পারে। (দেখুন: কোয়ান্টাম তড়িৎ-গতিবিজ্ঞান)

ম্যাক্সওয়েলের সমীকরণ এবং লোরেন্‌ৎস বল এই তত্ত্বের মূল কাঠামো গঠন করে।

তড়িৎচুম্বকত্ব
তড়িৎগতিবিজ্ঞান

ca:Electrodinàmica clàssica
da:Elektrodynamik
en:Classical electromagnetism
gl:Electrodinámica clásica
he:תורת החשמל והמגנטיות הקלאסית
hu:Elektrodinamika
ko:전자기역학
nl:Elektrodynamica
sv:Klassisk elektrodynamik
চিরায়ত তড়িৎচুম্বকত্বের সহ-ভেদাংকভিত্তিক সূত্রায়ন

চিরায়ত তড়িৎচুম্বকত্বের সূত্রগুলোকে বিশেষ আপেক্ষিকতার নিয়মে "সুস্পষ্ট সহ-ভেদাংকের" মাধ্যমে লেখার পদ্ধতিকেই চিরায়ত তড়িৎচুম্বকত্বের সহ-ভেদাংকভিত্তিক সূত্রায়ন (ইংরেজি ভাষায়: Covariant formulation of classical electromagnetism) বলে। সুস্পষ্ট সহ-ভেদাংকের মাধ্যশে লিখা বলতে সহ-ভেদাংকভিত্তিক চার-ভেক্টর বা টেন্সরের মাধ্যমে লেখাকে বোঝায়। এভাবে লেখার মাধ্যমে বোঝা যায়, চিরায়ততড়িৎচুম্বকত্বের সূত্রগুলো যে কোন জড় স্থানাঙ্ক ব্যবস্থায় একই রকম আচরণ করে। পাশাপাশি এর মাধ্যমে ক্ষেত্র ও বলগুলোকে এক জড় কাঠামো থেকে আরেক জড় কাঠামোতে অনুবাদ করা যায়।

তড়িৎচুম্বকত্ব
বিশেষ আপেক্ষিকতা
পদার্থবিজ্ঞানের ধারণা
চুম্বকত্ব

পদার্থবিজ্ঞানে চুম্বকত্ব বলতে এক পদার্থ কর্তৃক অন্য কোন পদার্থকে আকর্ষণ বা বিকর্ষণ করার ঘটনাকে বোঝায়। মোট কথা চুম্বকের ধর্মকেই চুম্বকত্ব বলে। উল্লেখ্য, চুম্বকত্ব চুম্বকের ভৌত ধর্ম, কোন রাসায়নিক ধর্ম নয়।

যেসকল পদার্থের সহজে চিহ্নিত করার মত চৌম্বক ধর্ম আছে সেগুলো হল নিকেল, লোহা, কোবাল্ট এবং বিভিন্ন সংকর ধাতু। অবশ্য সকল পদার্থই চৌম্বক ক্ষেত্র দ্বারা কমবেশি প্রভাবিত হয়। পদার্থবিজ্ঞানে চুম্বকত্ব বলতে অন্য কিছুও বোঝানো হতে পারে। যেমন, আলো বা অন্যান্য তড়িচ্চুম্বকীয় বিকিরণের দুটি উপাদানের একটিকে চুম্বকত্ব বলা হয়।

বহিঃসংযোগ 
  Magnetism Experiments
 Electromagnetism  - a chapter from an online textbook
 Magnetic Force and Field  on Project PHYSNET
 On the Magnet, 1600 First scientific book on magnetism by the father of electrical engineering. Full English text, full text search.

চৌম্বকীয় ধারণা
চুম্বকত্ব
শশীবালা দাসী

শশীবালা দাসী (মৃত্যু: আগস্ট ১৯৪২) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বিপ্লবী।

রাজনৈতিক কাজ
তিনি মেদিনীপুর জেলার তোরিয়ার নিবাসী ছিলেন। ১৯৪২ সালে ভারত ছাড়ো আন্দোলনের রাষ্ট্রশক্তি দখলের সংগ্রাম চলেছিল মেদিনীপুরে। বহু নারী সেই সংগ্রামে সর্বস্ব ত্যাগ করে আত্মহুতি দিতে ছুটে গিয়েছিলেন। সেই সময়ে শোভাযাত্রা করে কেশপুর থানা দখল করতে গিয়ে পুলিশের গুলিতে মারা যান।

তথ্যসূত্র 

১৯৪২-এ মৃত্যু
পশ্চিমবঙ্গের বিপ্লবী
পশ্চিমবঙ্গের ভারতীয় স্বাধীনতা কর্মী
ভারতের স্বাধীনতা আন্দোলন
ভারতবর্ষের স্বাধীনতা আন্দোলনের শহীদ
মেদিনীপুরের বিপ্লবী
ভারতীয় স্বাধীনতা কর্মী
ভারতীয় স্বাধীনতার বিপ্লবী আন্দোলন
ভারতীয় স্বাধীনতা আন্দোলন কর্মী
বাঙালি বিপ্লবী
শশিভূষণ মান্না

শশিভূষণ মান্না (জন্ম: ১৯২৪ - মৃত্যূ: ৮ সেপ্টেম্বর ১৯৪২) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বিপ্লবী। তিনি মেদিনীপুর জেলার বড় অমৃতবেড়িয়ার বাসিন্দা ছিলেন। তার পিতার নাম গদাধর। শশিভূষণ ভারত ছাড় আন্দোলনে যোগ দিয়েছিলেন। মহিষাদল থানা আক্রমণের দিন পুলিশের গুলিতে মারা যান।

তথ্যসূত্র 

১৯২৪-এ জন্ম
১৯৪২-এ মৃত্যু
পশ্চিমবঙ্গের বিপ্লবী
পশ্চিমবঙ্গের ভারতীয় স্বাধীনতা কর্মী
ভারতের স্বাধীনতা আন্দোলন
ভারতবর্ষের স্বাধীনতা আন্দোলনের শহীদ
পূর্ব মেদিনীপুর জেলার ব্যক্তি
ভারতীয় বিপ্লবী
ভারতীয় স্বাধীনতা কর্মী
ভারতীয় স্বাধীনতার বিপ্লবী আন্দোলন
ভারতীয় স্বাধীনতা আন্দোলন কর্মী
বাঙালি বিপ্লবী
শশাঙ্কশেখর দত্ত

শশাঙ্কশেখর দত্ত (১৯১২ - ২২ এপ্রিল, ১৯৩০) ছিলেন ভারত উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব। ১৮ এপ্রিল, ১৯৩০ সালে চট্টগ্রাম অস্ত্রাগার আক্রমণের কার্যক্রমে তিনি অংশগ্রহণ করে ৪ দিন পর সংগঠিত জালালাবাদ পাহাড়ের যুদ্ধে বিজয়ী বাহিনীর অন্যতম ছিলেন। জালালাবাদ পাহাড়ে ব্রিটিশ সৈন্যবাহিনীর সংগে যুদ্ধে গুলির আঘাতে শহীদ হন। এই দিন বিপ্লবী বাহিনীর প্রায় ১৪ জন শহীদ হলেও সংখ্যায় বিপুল ব্রিটিশ সৈন্যবাহিনী পরাস্ত হয়ে পলায়ন করে।

জন্ম ও শিক্ষাজীবন
শশাঙ্কশেখর দত্তের জন্ম চট্টগ্রামের ডেঙ্গাপাড়ায়। তার পিতার নাম নবীনচন্দ্র দত্ত।

তথ্যসূত্র

১৯১২-এ জন্ম
পূর্ববঙ্গে জন্ম
১৯৩০-এ মৃত্যু
বাংলাদেশী বিপ্লবী
চট্টগ্রাম জেলার বিপ্লবী
ভারতবর্ষের স্বাধীনতা আন্দোলনের শহীদ
সূর্য সেন
বাঙালি ভারতীয় স্বাধীনতা সংগ্রামী
পূর্ব বাংলা থেকে ভারতীয় স্বাধীনতা কর্মী
পূর্ববঙ্গের ব্রিটিশ উপনিবেশবাদ বিরোধী বিপ্লবী
অনুশীলন সমিতি
ভারতের স্বাধীনতা আন্দোলন
২০শ শতাব্দীর রাজনীতিবিদ
২০শ শতাব্দীর ভারতীয় রাজনীতিবিদ
বাঙালি বিপ্লবী
ভারতীয় স্বাধীনতার বিপ্লবী আন্দোলন
ভারতীয় স্বাধীনতা কর্মী
ভারতীয় স্বাধীনতা আন্দোলন কর্মী
জ্যাক স্টাইনবার্গার

জ্যাক স্টাইনবার্গার (ইংরেজি ভাষায়: Jack Steinberger) (জন্ম: ২৫শে মে, ১৯২১) জার্মান বংশোদ্ভূত মার্কিন পদার্থবিজ্ঞানী। মিউওন নিউট্রিনো আবিষ্কারের জন্য ১৯৮৮ সালে লিয়ন ম্যাক্স লেডারম্যান এবং মেলভিন শোয়ার্জের সাথে যৌথভাবে পদার্থবিজ্ঞানে নোবেল পুরস্কার লাভ করেন।

জীবন ও কর্ম 
স্টাইনবার্গার ১৯৩৪ সালে জার্মানি মার্কিন যুক্তরাষ্ট্রে অভিবাসী হয়ে আসেন।  ইউনিভার্সিটি অফ শিকাগোতে পদার্থবিজ্ঞানে পড়াশোনা করেন, এখান থেকেই ১৯৪৮ সালে পিএইচডি ডিগ্রি লাভ করেন। ১৯৫০ থেকে ১৯৭১ সাল পর্যন্ত নিউ ইয়র্ক সিটির কলাম্বিয়া ইউনিভার্সিটিতে শিক্ষকতা করেছেন। আর ১৯৬৮ সাল থেকে সুইজারল্যান্ডের জেনেভায় অবস্থিত ইউরোপীয় বিজ্ঞান সংস্থা সার্নের বিজ্ঞানী হিসেবে কাজ শুরু করেন। 

১৯৬০-এর দশকের প্রথম দিকে স্টাইনবার্গার তার দুই সহকর্মী লেডারম্যান ও শোয়ার্জের সাথে মিলঅএ ব্রুকহেভেন ন্যাশনাল ল্যাবরেটরিতে নিউট্রিনো মিথস্ক্রিয় পরীক্ষার একটি নতুন পদ্ধতি উদ্ভাবন করেন। এই পদ্ধতিতে তারা এক নতুন ধরনের নিউট্রিনো আবিষ্কার করেন যার নাম মিউওন নিউট্রিনো। মূল পরিকল্পনা ছিল শোয়ার্জের। এই আবিষ্কারের জন্য তিন জনই নোবেল পুরস্কারে ভূষিত হন। তারা যে উচ্চ শক্তির নিউট্রিনো রশ্মি তৈরি করেছিলেন তার ফলেই পরবর্তীকালে তেজস্ক্রিয়-ক্ষয় পদ্ধতি গবেষণার ক্ষেত্র সৃষ্টি হয়েছে। এ আবিষ্কার না হলে, প্রকৃতির চারটি মৌলিক বলের অন্যতম দুর্বল নিউক্লীয় বল তথা দুর্বল মিথস্ক্রিয়া যে ধরনের ক্ষয়ের সাথে জড়িত তা নিয়ে গবেষণা করাই সম্ভব হতো না।

তথ্যসূত্র

বহিঃসংযোগ 
 Biography and Bibliographic Resources, from the Office of Scientific and Technical Information, United States Department of Energy
 Autobiography 

পরীক্ষণমূলক পদার্থবিজ্ঞানী
কণা পদার্থবিজ্ঞানী
মার্কিন যুক্তরাষ্ট্রে জার্মান অভিবাসী
মার্কিন পদার্থবিজ্ঞানী
মার্কিন নোবেল বিজয়ী
নোবেল বিজয়ী পদার্থবিজ্ঞানী
১৯২১-এ জন্ম
শিকাগো বিশ্ববিদ্যালয়ের প্রাক্তন শিক্ষার্থী
কলাম্বিয়া বিশ্ববিদ্যালয়ের শিক্ষক
ন্যাশনাল মেডেল অফ সাইন্স বিজয়ী
জার্মান ইহুদি বংশোদ্ভূত মার্কিন ব্যক্তি
মাতেউচি পদক বিজয়ী
২০২০-এ মৃত্যু
ইহুদি মার্কিন বিজ্ঞানী
সুইজারল্যান্ডীয় পদার্থবিজ্ঞানী
ইহুদি মার্কিন নাস্তিক
ইলিনয় ইনস্টিটিউট অব টেকনোলজির প্রাক্তন শিক্ষার্থী
মালাবার উপকূল

মালাবার উপকূল দক্ষিণ-পশ্চিম ভারতের দীর্ঘ, সরু এক উপকূলীয় সমভূমি এলাকা। এটি ভারতের কেরল ও কর্ণাটক অঙ্গরাজ্যে বিস্তৃত। এর পূর্বে আরব সাগর এবং পশ্চিমে পশ্চিম ঘাট পর্বতমালা। অঞ্চলটির প্রস্থ ৫০ থেকে ১১০ কিলোমিটার পর্যন্ত হতে পারে। এটি উত্তরে গোয়া থেকে দক্ষিণে কুমারিকা অন্তরীপ পর্যন্ত প্রায় ৮৫০ কিলোমিটার দীর্ঘ। এই উর্বর অঞ্চলে মূলত ধান উৎপাদিত হয়। বর্ষাকালে মৌসুমী বায়ু পশ্চিম ঘাটে বাধাপ্রাপ্ত হয়ে এখানে প্রচুর বৃষ্টিপাত হয়। এখানে দক্ষিণ ভারতের অঞ্চলগুলির মধ্যে সবচেয়ে বেশি বৃষ্টিপাত হয়।

মালাবার উপকূলে ঐতিহাসিক কালিকট, কোচি ও কিলন বন্দর শহরগুলি অবস্থিত।

সামরিক গুরুত্ব
এই উপকূলে যুক্তরাষ্ট্র নৌবাহিনী ও জাপান মেরিটাইম স্ব-প্রতিরক্ষা বাহিনী-র সাথে ভারতীয় নৌবাহিনী প্রতি বছর মালাবার নৌ মহড়া নামক যুদ্ধমহড়া করে থাকে। মার্কিন যুক্তরাষ্ট্রের সপ্তম নৌবহর মূলত এই যুদ্ধমহড়ায় অংশ নেয় যার স্থায়ী বিমানবাহী রণতরী হচ্ছে ইউএসএস রোনাল্ড রেগান।

কেরলের ভূগোল
কর্ণাটকের ভূগোল
ভারতের উপকূল
ভারতের অঞ্চল
ভোডাফোন

ভোডাফোন (Vodafone) যুক্তরাজ্যের ইংল্যান্ডের বার্কশার-কেন্দ্রিক একটি মোবাইল নেটওয়ার্ক অপারেটর কোম্পানি। এটি আয়ের দিক থেকে বিশ্বের বৃহত্তম মোবাইল টেলিযোগাযোগ নেটওয়ার্ক কোম্পানি। জুন ২০০৮ তারিখের তথ্য অনুযায়ী এর মোট বাজারমূল্য প্রায় ৭৫ বিলিয়ন পাউন্ড। বর্তমানে বিশ্বের ২৫টি দেশে ভোডাফোনের নেটওয়ার্ক আছে এবং আরও ৪২টি দেশে ভোডাফোনের অংশীদার কোম্পানি আছে। ভোডাফোন (Vodafone) নামটি ইংরেজি Voice data fone থেকে এসেছে।

২০০৮ সালের মার্চে পাওয়া তথ্য অনুযায়ী ৫টি মহাদেশে ভোডাফোনের গ্রাহক সংখ্যা ২৬ কোটি।

তথ্যসূত্র 

যুক্তরাজ্যের টেলিযোগাযোগ কোম্পানি
ওপেনকর্পোরেটসের জোট
ভোডাফোন
যুক্তরাজ্যের মোবাইল ফোন কোম্পানি
ইংল্যান্ডে সদর দফতর বহুজাতিক কোম্পানি
১৯৯১-এ প্রতিষ্ঠিত টেলিযোগাযোগ কোম্পানি
মোবাইল ফোন প্রস্তুতকারক
ন্যাসড্যাকে তালিকাভুক্ত কোম্পানি
ব্রিটিশ মার্কা
তেলেফনিকা

তেলেফনিকা (Telefónica, S.A.) একটি স্পেনীয় টেলিযোগাযোগ কোম্পানি। এটি বিশ্বের বৃহত্তম স্থায়ী-সংযোগ এবং মোবাইল টেলিযোগাযোগ কোম্পানিগুলির একটি। গ্রাহকসংখ্যার ভিত্তিতে এটি বিশ্বের ৩য় বৃহত্তম সংস্থা। কেবল চায়না মোবাইল এবং ভোডাফোন এক্ষেত্রে তেলেফনিকার চেয়ে এগিয়ে আছে। বাজার মূল্যের দিক থেকে এটি চায়না মোবাইল, এটিঅ্যান্ডটি ও ভোডাফোনের পরেই ৪র্থ স্থানে অবস্থিত।

তেলেফনিকা ১৯২৪ সালে সরকারী কোম্পানি হিসেবে প্রতিষ্ঠিত হয়। তখন এটি ছিল স্পেনের একমাত্র টেলিযোগাযোগ কোম্পানি। ১৯৯৭ সালে স্পেনীয় সরকার এটিকে বেসরকারী খাতে ছেড়ে দেয়। বর্তমানে এটি স্পেনের টেলিযোগাযোগ বাজারের তিন-চতুর্থাংশ নিয়ন্ত্রণ করে।

তথ্যসূত্র 

স্পেনের টেলিযোগাযোগ কোম্পানি
মাইক্রোসফট ভার্চুয়াল পিসি

ভার্চুয়াল পিসি (Microsoft Virtual PC) হল মাইক্রোসফট (Microsoft Corp) এর একটি পণ্য যার মাধ্যমে কল্পিত কম্পিউটার (Virtual Computer) চালনা করা যায়।

তথ্যসূত্র

সফটওয়্যার
ফ্রিওয়্যার
২০০৯-এর সফটওয়্যার
মাইক্রোসফটের সফটওয়্যার
ভার্চুয়ালাইজেশন

বাংলা ভাষাতে এই শব্দটির প্রকৃত কোন ব্যবহার নেই। তথাপি একে একটি কম্পিউটার (Computer) ভিত্তিক শব্দ হিসেবে কল্পনায়ন (Virtualization) নামে ডাকতে পারি।

Virtualization (কল্পনায়ন) একটি ধারণা বা পন্থা যার মাধ্যমে একটি পুর্নাংগ কম্পিউটারের এক বা একাধিক যন্ত্রাংশকে (Resources) ব্যবহার করে, সম্পূর্ণ আলাদা ও বর্ধিত পরিবেশে এক বা একাধিক কম্পিউটার চালনাকারী (Operating Systems) অথবা যন্ত্রাংশকে (peripherals) পরিচালনা করা যায়।

কম্পিউটার বিজ্ঞান
কম্পিউটার
কম্পিউটার শিক্ষা
বিজ্ঞান
কম্পিউটিং পরিভাষা
আলিগড়

আলিগড় (ইংরেজি:Aligarh), ভারতের উত্তর প্রদেশ রাজ্যের আলিগড় জেলার শহর বারো পৌর কর্পোরেশনাধীন এলাকা শহর।

জনসংখ্যার উপাত্ত 
ভারতের ২০১১ সালের আদম শুমারি অনুসারে আলিগড় শহরের জনসংখ্যা হল ৮,৭৪,৪০৮ জন।  এর মধ্যে পুরুষ ৫২.৭৪% এবং নারী ৪৭.২৬%।

এখানে সাক্ষরতার হার ৬৪.৫২%। পুরুষদের মধ্যে সাক্ষরতার হার ৭৩.৫২% এবং নারীদের মধ্যে এই হার ৬২.৯%। সারা ভারতের সাক্ষরতার হার ৫৯.৫%, তার চাইতে আলিগড়ের সাক্ষরতার হার বেশি।

এই শহরের জনসংখ্যার ১৩.৬৭% হল ৬ বছর বা তার কম বয়সী।

জলবায়ু

তথ্যসূত্র 

উত্তরপ্রদেশের নগর
ইন্ডিয়ান মুজাহিদিন

ইন্ডিয়ান মুজাহিদিন ভারতের একটি জঙ্গী সংগঠন

ইন্ডিয়ান মুজাহিদিনের স্বীকার করা বিস্ফোরনের তালিকা 
 উত্তর প্রদেশ বিস্ফোরন-২০০৭
 জয়পুর বিস্ফোরন-২০০৮
 ব্যাঙ্গালোর বিস্ফোরন-২০০৮
 আহমেদাবাদ বিস্ফোরন-২০০৮

আরও দেখুন 
 হারকাত-উল-জিহাদ-আল-ইসলামি
 সিমি

তথ্যসূত্র 

ভারতে ইসলামিক সন্ত্রাসবাদ
ইসলামবাদ
হিন্দু বিরোধী
জিহাদি সংগঠন
মার্কিন যুক্তরাষ্ট্রের সরকার দ্বারা সন্ত্রাসী হিসেবে মনোনীত সংগঠন
ইউরোপীয় ইউনিয়নের মনোনীত সন্ত্রাসী সংগঠন
ভারতের সরকার দ্বারা সন্ত্রাসী হিসেবে মনোনীত সংগঠন
যুক্তরাজ্য হোম অফিসের মনোনীত সন্ত্রাসী দল
কানাডার সরকার দ্বারা সন্ত্রাসী হিসেবে মনোনীত সংগঠন
ভারতীয় মুজাহিদিন
নিউজিল্যান্ডের সরকার দ্বারা সন্ত্রাসী হিসেবে মনোনীত সংগঠন
২০০৭-এ ভারতে প্রতিষ্ঠিত
ভারতে হিন্দু বিরোধী সহিংসতা
ভারতের জিহাদি দল
যুক্তরাজ্য কর্তৃক সন্ত্রাসী হিসেবে চিহ্নিত সংগঠন
ভারত কর্তৃক সন্ত্রাসী হিসেবে চিহ্নিত সংগঠন
মার্কিন যুক্তরাষ্ট্র কর্তৃক সন্ত্রাসী হিসেবে চিহ্নিত সংগঠন
সংযুক্ত আরব আমিরাত কর্তৃক সন্ত্রাসী হিসাবে চিহ্নিত সংগঠন
ভারত ভিত্তিক ধর্মীয় সংগঠন
এশিয়া ভিত্তিক সন্ত্রাসী হিসাবে চিহ্নিত সংগঠন
কানাডা কর্তৃক সন্ত্রাসী হিসেবে চিহ্নিত সংগঠন
২০০৩-এ ভারতে প্রতিষ্ঠিত
অস্ট্রেলিয়া কর্তৃক সন্ত্রাসী হিসেবে চিহ্নিত সংগঠন
হারকাতুল জিহাদ আল ইসলামি

হারকাত-উল-জিহাদ-আল-ইসলামি (, অর্থঃ ইসলামের পবিত্র জিহাদ আন্দোলন) (হুজি) একটি ইসলামি সংগঠন, যেটি ১৯৯০ সাল থেকে বাংলাদেশ, পাকিস্তান এবং ভারতের মত এশীয় কিছু দেশে সক্রিয় ছিল। ২০০৫ সালে বাংলাদেশে এই সংগঠনটিকে নিষিদ্ধ ঘোষণা করা হয়।

বাংলাদেশে তৎপরতা 
এই সংগঠনের বাংলাদেশ শাখা প্রতিষ্ঠার পর দেশের মাদ্রাসাসমূহ থেকে তাদের দলে নিয়োগ প্রদান করে এবং এসময় বেশ দ্রুত বাংলাদেশে এর তৎপরতা বৃদ্ধি পায়। চট্টগ্রাম এবং কক্সবাজারের পাহাড়ি এলাকায় তাদের প্রশিক্ষণ কার্যক্রম পরিচালনা হত।

পরবর্তিতে ১৯৯৯ সালে এই দলটি বাংলাদেশী সাহিত্যিক শামসুর রহমানকে হত্যার চেষ্টা করে।
২০০১ সালে এই সংগঠনটি রমনা বটমূলে বর্ষবরন উৎসবে বোমা হামলার দায় স্বীকার করে। এই হামলায় উক্ত সংগঠনের একজন আত্মঘাতি হামলাকারী সহ মোট দশ জন নিহত হয়। ২০০৪ সালে এই সংগঠনটি (তৎকালীন বিরোধীদলীয় নেত্রী) শেখ হাসিনাকে হত্যার উদ্দেশ্যে গ্রেনেড হামলা চালায়। এই হামলায় আইভি রহমানসহ ২৩ জন নিহত এবং প্রায় ২০০ জন আহত হয়।

আরও দেখুন 
 দেওবন্দি সংগঠনের তালিকা
 আল-কায়েদা
 ইন্ডিয়ান মুজাহিদিন
 ইসলামিক স্টেট অব ইরাক অ্যান্ড দ্য লেভান্ট 
 আল-কায়েদা
 লস্কর-ই-তৈয়বা
 জইশ-ই-মুহাম্মদ

তথ্যসূত্র 

 Zahid Hussain. Frontline Pakistan: The Struggle with Militant Islam, New York: Columbia University Press, 2007.
 Hassan Abbas. Pakistan's Drift Into Extremism: Allah, then Army, and America's War Terror, M.E. Sharpe, 2004.

বহিঃসংযোগ 

 Profile of HuJI-Bangladesh (HuJI-B) 
 HuJI Profile on FAS.org

হিন্দু বিরোধী
ইসলামি সন্ত্রাসবাদ
উগ্রপন্থী সংগঠনসমূহ
জিহাদি সংগঠন
বাংলাদেশে জিহাদি সংগঠন
পাকিস্তানে জিহাদি সংগঠন
ভারতে জিহাদি সংগঠন
দেওবন্দি সংগঠন
যুক্তরাজ্য কর্তৃক সন্ত্রাসী হিসেবে চিহ্নিত সংগঠন
বাংলাদেশের জিহাদি দল
পাকিস্তানের জিহাদি দল
ভারতের জিহাদি দল
ভারত কর্তৃক সন্ত্রাসী হিসেবে চিহ্নিত সংগঠন
এশিয়া ভিত্তিক সন্ত্রাসী হিসাবে চিহ্নিত সংগঠন
১৯৯০-এর দশকে প্রতিষ্ঠিত সংগঠন
মার্কিন যুক্তরাষ্ট্র কর্তৃক সন্ত্রাসী হিসেবে চিহ্নিত সংগঠন
জামায়াতে ইসলামী হিন্দ

জামায়াতে ইসলামী হিন্দ (, হিন্দি: जमात-ए-इस्लामी हिन्द) সুন্নি মুসলিমদের দ্বারা গঠিত ভারতের অন্যতম প্রভাবশালী ও ইসলামী সংগঠন বা আন্দোলন।

সংগঠনটি সম্প্রদায় মধ্যে শিক্ষা প্রচার, সমাজ সেবা এবং জগতব্যাপি পূনর্বাসনের একটি নীতি অনুসরণ করে এবং ভারতের বহু অঞ্চলের মধে জুড়ে বিভিন্ন মানবিক ও ত্রাণ প্রচেষ্টায় জন্য নিজেদেরকে অন্তর্ভুক্ত করেছেন। বর্তমান আমীরঃ সাইয়েদ সাদাতুল্লাহ হুসাইনী, সেক্রেটারী জেনারেলঃ ইঞ্জিনিয়ার মোঃ সলিম।

ইতিহাস
জামায়াতে-ই-ইসলামী ১৯৪১ সালের ২৬ আগস্ট তারিখে সাইয়েদ আবুল আ'লা মওদুদী এর নেতৃত্বে লাহোরে প্রতিষ্ঠিত করা হয়।

আরও দেখুন 
 স্টুডেন্টস ইসলামিক অরগানাইজেশন অব ইন্ডিয়া
 ভারতীয় ইউনিয়ন মুসলিম লীগ
 হাসান আল বান্না

তথ্যসূত্র

বহিঃসংযোগ 
জামায়াতে ইসলামী হিন্দ এর অফিসিয়াল ওয়েবসাইট 
জামায়াত ইসলামী হিন্দ এর ছাত্রদের অফিসিয়াল ওয়েবসাইট
জামায়াত ইসলামীর কেরালা শাখার যুবকদের অফিসিয়াল ওয়েবসাইট
জামায়াতে ইসলামী হিন্দ (কেরালা শাখা) 

আলিগড়
জামায়াতে ইসলামী
ভারতে ইসলাম
ভারতের ইসলামী রাজনৈতিক দল
ভারত ভিত্তিক ইসলামি সংগঠন
ইসলামপন্থী দল
সাম্রাজ্যবাদ বিরোধী সংগঠন
১৯৪১-এ ভারতে প্রতিষ্ঠিত
নাসিরিয়াহ

নাসিরিয়াহ () দক্ষিণ-পশ্চিম ইরাকের জি কার প্রদেশের রাজধানী শহর। নাসিরিয়াহ ইউফ্রেতিস নদীর নিম্নভাগের উত্তর তীরে, বাগদাদ শহর থেকে ৩৭০ কিলোমিটার দক্ষিণ-পূর্বে অবস্থিত। ঐতিহ্যগতভাবে এটি একটি খামার বাজারের শহর। শহরটি বসরা এবং কুত শহরের মধ্যকার মহাসড়কের উপর অবস্থিত। নাসিরিয়া ইউফ্রেতিস ও তাইগ্রিস নদীর মধ্যবর্তী স্থানে অবস্থিত প্রায় ১৬ হাজার বর্গকিলোমিটার আয়তনের ত্রিভুজাকৃতির এক জলাভূমি এলাকার পশ্চিম শীর্ষ নির্দেশ করছে। নাসিরিয়া রেলপথের মাধ্যমে ইরাকের অন্য প্রধান নগরীগুলির সাথে সংযুক্ত। শহরটি বিখ্যাত ঐতিহাসিক প্রত্নতাত্ত্বিক স্থান প্রাচীন উর শহরের ধ্বংসাবশেষের কাছে অবস্থিত। নাসিরিয়াহ শহরের জাদুঘরে এই অঞ্চল থেকে প্রাপ্ত সুমেরীয়, আসিরীয়, ব্যাবিলনীয় এবং আব্বাসিদ আমলের প্রত্নতাত্ত্বিক নিদর্শন সংরক্ষিত আছে।

মুন্তাফিক গোত্র সংগঠনের শেখ নাসির সাদুন ১৯শ শতকের শেষ দিকে নাসিরিয়াহ প্রতিষ্ঠা করেন। ১৯১৫ সালের জুলাই মাসে ব্রিটিশ সেনারা শহরটি দখলে নেবার আগে এটি উসমানীয় সাম্রাজ্যের অংশ ছিল। ব্রিটিশ ও উসমানীয়দের মধ্যে এই যুদ্ধে উভয় পক্ষেই ৫০০-র মত সৈন্য প্রাণ হারায়। ১৯৯১ সালের মার্চ মাসে আন নাসিরিয়াহ-তে সাদ্দাম হোসেনের বিরুদ্ধে শিয়ারা বিদ্রোহ ঘোষণা করে। এই বিদ্রোহ পরবর্তীকালে দক্ষিণে শিয়া-সংখ্যাগরিষ্ঠ শহরগুলিতে ছড়িয়ে পড়ে, তবে মাস খানেকের মধ্যে ইরাকি সেনাবাহনী এগুলি শক্ত হাতে দমন করে। ২০০৩ সালে ইরাকে মার্কিন আক্রমণের সময় এই শহরে ইরাকি ও মার্কিনীদের মধ্যে ব্যাপক যুদ্ধ চলে এবং শেষ পর্যন্ত শহরটি মার্কিনীদের দখলে আসে। এখানে ৫ লক্ষেরও বেশি লোক বাস করেন। বাগদাদ, বসরা ও মোসুলের পরে এটি জনসংখ্যার দিক থেকে ইরাকের চতুর্থ বৃহত্তম শহর।

ইরাকের শহর
বেইজিং জাতীয় স্টেডিয়াম

বেইজিং জাতীয় স্টেডিয়াম বা বার্ডস নেস্ট হিসেবেও পরিচিত, একটি খেলার মাঠ যা চীনের বেইজিং এ অলিম্পিক গ্রীনে তৈরি করা হয়েছে। মাঠটি ২০০৮ সালের মার্চ মাসে নির্মাণ সম্পন্ন হয়েছে। মাঠটিতে মূলত ২০০৮ গ্রীষ্মকালীন অলিম্পিকের ট্রাক এন্ড ফিল্ড এর মূল প্রতিযোগিতা অনুষ্ঠিত হবে। এ মাঠেই অনুষ্ঠিত হবে ২০০৮ গ্রীষ্মকালীন অলিম্পিকের উদ্বোধনী এবং সমাপনী অনুষ্ঠান। মাঠটি বেইজিং ন্যাশনাল আকুয়াটিক সেন্টারের পূর্ব দিকে অবস্থিত।

বার্ড নেস্ট এখন চীনের বৃহত্তম স্টেডিয়াম। এ স্টেডিয়াম সর্বশ্রেষ্ঠ ক্রীড়া স্থাপনা। এর প্রধান কাঠামো রিখটার স্কেলে আট মাত্রার ভূমিকম্প প্রতিরোধে সক্ষম । এ স্টেডিয়াম ব্যবহারের মেয়াদ কাল এক শো বছর। ৯০ হাজারেরও বেশি দর্শক ধারণ ক্ষমতার বার্ড নেস্টে আকস্মিক দুর্ঘটনা মোকাবেলায় প্রস্তুতিও রয়েছে।

জাতীয় স্টেডিয়াম লিমিটেড লায়াবিলিটি কোম্পানির চেয়ারম্যান লি আই ছিং নির্মাণের পর বলেছিল, আমরা ওপরে, মাঝখানে ও নিচে দর্শক সারি ফাঁক ফাঁক রেখেছি, যাতে দর্শকদেরকে নিরাপদ স্থানে সরিয়ে নেয়া যায়। জরুরী ঘটনা ঘটলে আট মিনিটের মধ্যে দর্শকরা নিরাপদ স্থানে সরে যেতে পারবেন। তাছাড়া বার্ড নেস্টে সবুজ অলিম্পিক প্রস্তাবকে খুবই গুরুত্ব দেয়া হয়েছে। বার্ড নেস্টে সৌর শক্তি ব্যবহার করে দূষণ-মুক্ত জ্বালানি তৈরি এবং বৃষ্টির পানি সংগ্রহ করে স্টেডিয়ামের উদ্ভিদে জলসেচের ব্যবস্থা রাখা হয়েছে।

বার্ড নেস্টে ২০০৮ আন্তর্জাতিক ট্র্যাক অ্যান্ড ফিল্ড লীগের ওয়াকেথন প্রতিযোগিতা, ম্যারাথন প্রতিযোগিতা ও উন্মুক্ত প্রতিযোগিতা এ তিনটি অলিম্পিক গেমসের টেস্ট প্রতিযোগিতা অনুষ্ঠিত হয়েছে। খেলোয়াড়, কর্মকর্তা ও দর্শক বার্ড নেস্টের মান ও ভূমিকার প্রশংসা করেছে। জাতীয় স্টেডিয়াম লিমিটেড লায়াবিলিটি কোম্পানির চেয়ারম্যান লি আই ছিং বলেছেন, সংশ্লিষ্ট বিভাগের চেষ্টায় এসব কঠিন সমস্যা সমাধান করা হয়েছে। তিনটি টেস্ট প্রতিযোগিতার মাধ্যমে বার্ড নেস্টের মান স্বীকৃতি পেয়েছে।

২০০৩ সালের ডিসেম্বর থেকে বার্ড নেস্ট চালু হওয়া পর্যন্ত বিশ্বের দৃষ্টি আকর্ষণ করেছে। ২০০৭ সালে ব্রিটেনের টেমস পত্রিকা বার্ড নেস্টকে বিশ্বে দশটি সবচেয়ে বড় নির্মাণ ও গুরুত্বপূর্ণ প্রকল্পের তালিকায় অন্তর্ভুক্ত করেছে। ২০০৮ সালে মার্কিন যুক্তরাষ্ট্রের টাইমস পত্রিকা বিশ্বের সবচেয়ে প্রভাবশালী এক শোটি ডিজাইনের তালিকা প্রকাশ করে যার মধ্যে বার্ড নেস্ট ছিল শীর্ষ। পেইচিং অলিম্পিক গেমসের উদ্বোধনী অনুষ্ঠান বার্ড নেস্টে অনুষ্ঠিত হয়। তখন আরো সুন্দর ও জমকালো বার্ড নেস্ট দেখতে পেলো বিশ্ববাসী।

তথ্যসূত্র

চীনের খেলার মাঠ
খেলার মাঠ
বহুমুখী স্টেডিয়াম
অলিম্পিক স্টেডিয়াম
২০০৮-এ সম্পন্ন ক্রীড়া মাঠ
জাতীয় স্টেডিয়াম
অলিম্পিক ফুটবল মাঠ
অলিম্পিক গ্রীন

অলিম্পিক গ্রীন (Simplified: 北京奥林匹克公园, Traditional: 北京奧林匹克公園, Pinyin: Běijīng Àolínpǐkè Gōngyuán) চীনের বেইজিং এ অবস্থিত একটি অলিম্পিক পার্ক যা ২০০৮ গ্রীষ্মকালীন অলিম্পিক উপলক্ষে তৈরি করা হয়েছে। এই পার্ক আবারও ২০২২ সালের শীতকালীন অলিম্পিকের জন্য ব্যবহার করা হবে।

তথ্যসূত্র 

অলিম্পিক পার্ক
বেইজিংয়ের উদ্যান
আমারাহ

আমারাহ () দক্ষিণ-পূর্ব ইরাকের একটি শহর এবং মায়সান প্রদেশের রাজধানী। শহরটি টাইগ্রিস নদীর দুই তীরে ইরান-ইরাক সীমান্ত থেকে ৫০ কিলোমিটার অভ্যন্তরে অবস্থিত। শহরটি টাইগ্রিস ও ইউফ্রেটিস নদীর মধ্যবর্তী স্থানে অবস্থিত ১৬ হাজার বর্গকিলোমিটার আয়তনের ত্রিভুজাকৃতির জলা এলাকার উত্তর শীর্ষ নির্দেশ করছে। আমরাহ শহরের অর্থনীতি খামারজাত দ্রব্য যেমন চাল, খেজুর এবং ভেড়ার উপর নির্ভরশীল। ১৯৮০-র দশকে এখানে সরকার নতুন কিছু ঘাট নির্মাণ করে। এখানে জাপানি-নির্মিত একটি হাসপাতালও আছে। আমারাহ সড়কপথে অন্যান্য প্রধান ইরাকি নগরের সাথে যুক্ত।

১৮৬০-এর দশকে উসমানীয় সাম্রাজ্যের একটি সামরিক সীমান্ত ঘাঁটি হিসেবে আমারাহ প্রতিষ্ঠা করা হয়। আমারাহ থেকে উসমানীয়রা স্থানীয় বানু লাম এবং আল বু মুহাম্মাদ নামের দুই গোত্রের দীর্ঘকালীন বিবাদ মীমাংসার চেষ্টা করে। শহরটি উসমানীয় সাম্রাজ্যের আল-আমারাহ প্রদেশের রাজধানীতে পরিণত হয়। প্রশস্ত ও আধুনিক রাস্তা দিয়ে তৈরি শহরটি একটি বড় বাজার শহরে পরিণত হয় এবং টাইগ্রিসের উপরে চলাচলকারী স্টিমারগুলির জ্বালানি পুনরায় ভরার কেন্দ্রের কাজ করে। ১৯১৫ সালে ১ম বিশ্বযুদ্ধের সময় ব্রিটিশ সেনারা উসমানীয়দের কাছ থেকে আমারাহ শহর দখলে নিয়ে নেয়।

১৯৯১ সালের উপসাগরীয় যুদ্ধে মার্কিন-নেতৃত্বাধীন শক্তি এই শহরের উপর ব্যাপক বোমাবর্ষণ করে এবং টাইগ্রিসের উপর দিয়ে শহরকে বাগদাদ ও বসরার সাথে সংযোগকারী বহু সেতু ধ্বংস হয়ে যায়। আমারাহ শহর একটি শিয়া অধ্যুষিত শহর এবং এখানকার শিয়ারা ১৯৯১ সালের মার্চে সাদ্দাম হোসেনের বিরুদ্ধে বিদ্রোহ করে। তবে ইরাকি সরকার শক্ত হাতে এগুলি দমন করেন। দমনের ফলে শহরের হাজার হাজার অধিবাসী কাছের জলাভূমিগুলিতে এবং ইরানে পালিয়ে যায়। ১৯৯২ সালে সরকার ভেঙে পড়া সেতুগুলি পুনর্নির্মাণ সমাপ্ত করে।

বর্তমানে এখানে ৪ লক্ষেরও বেশি লোক বাস করেন। এলাকাটি বুননশিল্প এবং রূপার তৈজসপত্রের জন্য পরিচিত।

তথ্যসূত্র

তথ্যসূত্র 

---

ইরাকের শহর
মেসোপটেমীয় হাওর এলাকা

মেসোপটেমীয় হাওর এলাকা দক্ষিণ ইরাকে ইরান সীমান্তের কাছে অবস্থিত জলাভূমিময় এলাকা। এগুলি ঐতিহাসিকভাবে হাউইজাহ হাওর, আমারাহ বা কেন্দ্রীয় হাওর এবং হাম্মার হাওর এলাকাগুলি নিয়ে গঠিত এবং একত্রে পশ্চিম ইউরেশিয়ার বৃহত্তম জলাভূমিময় বাস্তুসংস্থান গঠন করেছিল। এটি মরুভূমির মাঝে অবস্থিত একটি দুর্লভ জলজ এলাকা, যাতে বহু প্রাণী ও উদ্ভিদ আশ্রয় লাভ করেছে।সাধারণ জলবায়ু উপক্রান্তীয়, গরম এবং শুষ্ক হয়।

তথ্যসূত্র

ইরাকের জলাভূমি
মেসোপটেমিয়া
কুয়েতের ভূগোল
তোরোস পর্বতমালা

তোরোস পর্বতমালা (তুর্কি ভাষায়: Toros Dağları) দক্ষিণ তুরস্কের একটি পর্বতমালা। এটি তুরস্কের ভূমধ্যসাগরীয় উপকূলের সমান্তরালে প্রায় ৩২০ কিমি ধরে বিস্তৃত। এর সর্বোচ্চ শৃঙ্গ আলাদাগ সমুদ্র সমতল থেকে ৩,৭৩৪ মিটার উঁচু। তোরোস পর্বতমালার পশ্চিম প্রান্তের উত্তরে বৃহদাকার এগ্রিদির হ্রদ এবং বেইসেহির হ্রদগুলি অবস্থিত। পর্বতমালার পূর্বে অ্যান্টি-তোরোস পর্বতমালা অবস্থিত। আলাদাগ শৃঙ্গের দক্ষিণে একটি গিরিপিথ সেইহান নদীর উপত্যকা পর্যন্ত চলে গেছে। এর নাম সিলিসীয় দরজা বা তুর্কি ভাষায় গুলেক বোগাজি। বহু সেনাবাহিনী প্রাচীনকাল থেকে গিরিপথটি ব্যবহার করে আসছে।

তোরোস পর্বতমালা থেকে মধ্যপ্রাচ্যের ইউফ্রেটিস ও টাইগ্রিস নদী দুইটি উৎপত্তি লাভ করেছে। এর দক্ষিণ ঢাল মানাভগাত নদীর উৎপত্তিস্থল।

বহিঃসংযোগ
 map of Eurasia showing Taurus Mountain ranges

ইরানীয় মালভূমি
তুরস্কের পর্বতমালা
মধ্য আনাতোলিয়া অঞ্চল